Okresná prokuratúra Rimavská Sobota 
Jesenského 1, 979 80 Rimavská Sobota 1 	

Sp. zn. : 1 Pv 358/13/6609	Rimavská Sobota, 20.12.2013
EEČ : 2-49-155-2013

U Z N E S E N I E

Trestná vec:	obvinený XXXXX  
Prečin:	Výtržníctvo podľa § 364 odsek 1 písmeno a Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Rimavská Sobota
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenou:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
dňa 19.11.2013 pred probačnou a mediačnou úradníčkou Okresného súdu Rimavská Sobota uzavreli obvinený XXXXX, nar. XXXXX, trvalé bydlisko XXXXX a poškodená XXXXX, nar. XXXXX, trvalé bydlisko XXXXX zmier vo veci vedenej na Okresnom súde RImavská Sobota pod sp. zn. 2 M/11/2013. Poškodená si nárok na náhradu škody vo výške 130 € uplatnila a túto jej obvinený uhradil. Obvinený zložil dňa 19.11.2013 na účet Krajskej prokuratúry Banská Bystrica peňažnú sumu vo výške 40 €, určenú na všeobecne prospešné účely, ktorá bude celá odovzdaná štátu na peňažnú pomoc poškodeným trestnými činmi podľa osobitného zákona

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ Rimavská Sobota pod spisovou značkou ORP-566/RS-RS-2013.
dňa 24.06.2013 o 19.30 h v Rimavskej Sobote, pohostinstve Repos nachádzajúcom sa v Mestskej záhrade po tom, ako rozbil sklenené poháre a bol na to upozornený majiteľkou XXXXX, tejto vulgárne vynadal a následne vynadal aj tam prítomným hosťom, ktorí pomáhali majiteľke dostať XXXXX z pohostinstva, následne hodil do vchodových, presklených dverí pohostinstva dve tehly, ktoré tým konaním poškodil, čím spôsobil XXXXX, škodu vo výške 130,- €.

Odôvodnenie: 
	Uznesením povereného príslušníka PZ Obvodného oddelenia PZ Rimavská Sobota sp.zn. ORP-566/RS-RS-2013 bolo podľa § 199 ods. 1 Trestného poriadku rozhodnuté o začatí trestného stíhania pre prečin výtržníctva podľa § 364 ods. 1 písm. a) Trestného zákona, na tom skutkovom základe, ako je uvedené vo výroku tohto uznesenia.
	Následne bolo uznesením povereného príslušníka PZ Obvodného oddelenia PZ Rimavská Sobota sp.zn. ORP-566/RS-RS-2013 podľa § 206 ods. 1 Trestného poriadku rozhodnuté o vznesení obvinenia XXXXX, pre prečin výtržníctva podľa § 364 ods. 1 písm. a)Trestného zákona, ktorého sa mal dopustiť na tom skutkovom základe uvedenom vo výroku tohto uznesenia.
	Po vykonaní potrebných vyšetrovacích úkonov mi poverený príslušník PZ predložil dňa 16.10.2013 vyšetrovací spis spolu s návrhom na konanie o dohode o vine a treste. Vec bola odovzdaná probačnej a mediačnej úradníčke Okresného súdu Rimavská Sobota a bol daný súhlas na vykonanie mediácie. Probačná a mediačná úradníčka mi správu z mediácie predložila dňa 22.11.2013.
	Preskúmaním spisového materiálu som zistil, že sú splnené všetky zákonom stanovené podmienky pre schválenie zmieru a následné zastavenie trestného stíhania.
	Podľa § 220 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito, b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.
	Prečinu výtržníctva podľa § 364 ods. 1 písm. a) Trestného zákona spácha ten, kto sa dopustí slovne alebo fyzicky, verejne alebo na mieste verejnosti prístupnom hrubej neslušnosti alebo výtržnosti.
	Dňa 19.11.2013 obvinený XXXXX na Okresnom súde Rimavská Sobota pred probačnou a mediačnou úradníčkou vyhlásil, že spáchal skutok, pre ktorý je trestne stíhaný. Vzhľadom na ďalšie dôkazy, zabezpečené povereným príslušníkom PZ a to jednak výpoveď obvineného, výpoveď poškodenej, ako aj svedkov, neexistujú pochybnosti o tom, že sa skutku skutočne dopustil obvinený. Súčasne nie sú dané pochybnosti o tom, že vyhlásenie obvineného bolo vykonané slobodne, vážne a určito. Obvinený v prípravnom konaní uviedol, že sa na spáchanie skutku nepamätá, nakoľko bol pod vplyvom alkoholu, to čo urobil, ľutuje a škodu je ochotný nahradiť.
	Poškodená XXXXX ako aj svedkovia XXXXX a XXXXX vo svojich výsluchoch v prípravnom konaní potvrdili, že skutok sa stal tak, ako je uvedený v uznesení o vznesení obvinenia.
	Obvinený zložil na účet prokuratúry sumu vo výške 40 €, ktorú je možné považovať za primeranú závažnosti spáchaného trestného činu.
	Obvinený aj poškodená súhlasili s tým, aby bol schválený zmier, ktorý medzi sebou uzavreli 19.11.2013 pred probačnou a mediačnou úradníčkou Okresného súdu Rimavská Sobota vo veci vedenej pod sp. zn. 2 M 11/2013.
	Obvinený bol doteraz trikrát súdne trestnaný za prevažne majetkovú trestnú činnosť a štyrikrát pristupkovo postihnutý, tiež prevažne za  majetkové delikty.
	Vzhľadom na uvedené skutočnosti, povahu a závažnosť spáchaného činu a ďalšie okolnosti prípadu, považujem vyššie uvedený spôsob rozhodnutia za dostačujúci.
	Podľa § 215 ods. 1 písm. g) Trestného poriadku prokurátor zastaví trestné stíhanie, ak schváli zmier medzi obvineným a poškodeným.
	Z týchto dôvodov bolo potrebné rozhodnúť tak, ako je uvedené vo výrokovej časti tohto uznesenia.

	 

Poučenie: 
Proti tomuto uzneseniu nie je prípustná sťažnosť.

JUDr. Juraj Franta
prokurátor